નવ મુખી રુદ્રાક્ષઃ નવ મુખી રૂદ્રાક્ષના દેવી માં દુર્ગા છે. આ રૂદ્રાક્ષમાં માં દુર્ગાના નવ સ્વરૂપની શક્તિ સમાયેલી છે. પદ્મપુરાણ અને દેવીભાગવત મુજબ નવમુખી રૂદ્રાક્ષ પર ભૈરવના આશીર્વાદ રહેલા છે અને આ રૂદ્રાક્ષ ધારણ કરનાર વ્યક્તિને ભયમાંથી મુક્તિ મળે છે અને સાથે તેના આત્મવિશ્વાસમાં વધારો થાય છે. નવમુખી રૂદ્રાક્ષ ધારણ કરવાથી વિરતા, ધીરજ, સાહસ, કર્તવ્યપારાયણતા, નેતૃત્વ શક્તિ, સંકલ્પ શક્તિ જેવા ગુણોનો મનુષ્યમાં વિકાસ થાય છે. આ રૂદ્રાક્ષ પતિ-પત્ની, પિતા-પુત્ર, વચ્ચે મતભેદ હોય તો તેને દુર કરવામાં ઉપયોગી સાબિત થાય છે. જે સ્ત્રીઓ નોકરીયાત કે વ્યાવસાયિક હોય તેમના માટે આ રૂદ્રાક્ષ શ્રેષ્ઠ ગણાય છે. નવમુખી રૂદ્રાક્ષ મસ્તક રોગ, ગર્ભપાત, નિસંતાન, નેત્ર રોગ અને ફેફસાના રોગોમાં ઉપયોગી સાબિત થાય છે.